***ՀՀ ՖՆ-ԵՄԾՁԲ-20/1 ծածկագրով երկու փուլով մրցույթի նախաորակավորման ընթացակարգի վերաբերյալ ստացված հարցումների և պարզաբանումների***

***վերաբերյալ հայտարարություն***

Պատվիրատուն՝ ՀՀ ֆինանսների նախարարությունը ՀՀ ՖՆ-ԵՄԾՁԲ-20/1 ծածկագրով երկու փուլով մրցույթի նախաորակավորման ընթացակարգի վերաբերյալ ստացել է հարցումներ: Հարցումները և ներկայացված պարզաբանումները ներկայացվում են ստորև.

**Հարցում**

Խնդրում ենք շտապ պարզաբանել. Արդյո՞ք պետք է հայտերը ներկայացվեն նաև հայերեն: Թե՞ միայն անգլերենն էլ է բավարար: Շնորհակալություն. Հարգանքներս

**Պարզաբանում**

Նախաորակավորման հայտերը, հայերենից բացի կարող են ներկայացվել նաև անգլերեն կամ ռուսերեն:

Կարող եք տեսնել հայտարարության (5-րդ փաստաթղթի) 16-րդ կետում:

**Հարցում**

Ես դա տեսել եմ: Հարցնելուս պատճառն այն է, որ 8-րդ փաստաթղթում՝ «գնման ընթացակարգի տեղեկանքում» ասվում է՝

*Նախաորակավորման ընթացակարգի հայտարարությունը պարունակում է տեղեկատվություն հայտերի ներկայացման ժամկետների, վայրի, նախաորակավորված մասնակիցների ցուցակում ընդգրկվելու համար նախատեսված որակավորման չափանիշի և դրա գնահատման համար պահանջվող փաստաթղթերի մասին: Հայտերը կարող են ներկայացվել ինչպես փակ ծրարով, այնպես էլ էլեկտրոնային՝ հայերեն, ռուսերեն կամ անգլերեն լեզուներով:*

Որպես միջազգայի հայտատու՝ նախընտրելի է դիմել միայն անգլերենով, որովհետև թարգմանությունը լրացուցիչ ժամանակ կպահանջի:

Եվ վերջապես, ես չտեսա գնման գործընթացի վերաբերյալ հետևյալ տեղեկատվությունը՝ ձևաչափը, վերջնաժամկետը, ներառվող տեղեկության ձևը (տեղեկանքներ, ինքնակենսագրություն և այլն), դիմելու հասցեն և այլն: Ես այն չե՞մ տեսել: Կարո՞ղ եմ խնդրել, որ ուղարկեք ինձ:

**Պարզաբանում**

Դուք ինքներդ կարող եք որոշել, թե որ լեզվով (հայերեն/ռուսերեն/անգլերեն) կլինի Ձեր նախաորակավորման հայտը:

Եթե նախընտրում եք լրացնել անգլերեն՝ բավարար է, հայերեն թարգմանելու կարիք չկա:

**1.** Նախաորակավորման հայտը մասնակիցը հանձնաժողովին կարող է ներկայացնել`

1) էլեկտրոնային եղանակով` հանձնաժողովի քարտուղարի սույն հայտարարությամբ նախատեսված էլեկտրոնային փոստին ([ani.aghababyan@minfin.am](mailto:ani.aghababyan@minfin.am)) ուղարկելու միջոցով.

2) փաստաթղթային ձևով` փակ ծրարով, սոսնձված: Ծրարի վրա նախաորակավորման հայտը կազմելու լեզվով նշվում են`

ա. պատվիրատուի անվանումը և հայտի ներկայացման վայրը (հասցեն).

բ. ընթացակարգի ծածկագիրը.

գ. «չբացել մինչև հայտերի բացման նիստը» բառերը.

դ. մասնակցի անվանումը (անունը), գտնվելու վայրը և հեռախոսահամարը:

**2.** Ընթացակարգի հայտերը (թե՛ էլեկտրոնային, թե փաստաթղթային ձևով) անհրաժեշտ է ներկայացնել հանձնաժողովին ոչ ուշ, քան ապրիլի 14-ի ժամը 17:00-ն՝ Երևանի ժամանակով:

Եթե մասնակիցը հայտը ցանկանում է ներկայացնել էլեկտրոնային եղանակով, ապա բացակայում է դրա թղթային եղանակով ներկայացնելու պարտադիր պայմանը:

Փաստաթղթային ձևով ներկայացվող նախաորակավորման հայտերը հանձնաժողովին անհրաժեշտ է ներկայացնել մինչև սույն կետով սահմանված ժամկետը լրանալը` ՀՀ ֆինանսների նախարարություն, ք. Երևանի, Մելիք-Ադամյան 1 հասցեով:

**3.** Փաստաթղթային ձևով ներկայացված նախաորակավորման հայտերը ստանում և հայտերի գրանցամատյանում գրանցում է հանձնաժողովի քարտուղարը:

Հայտերը քարտուղարի կողմից գրանցվում են գրանցամատյանում` ըստ դրանց ստացման հերթականության` գրանցամատյանում նշելով գրանցման համարը, օրը և ժամը: Մասնակցի պահանջով դրա մասին տրվում է տեղեկանք։ Հայտերը ներկայացնելու վերջնաժամկետը լրանալուց հետո ներկայացված հայտերը գրանցամատյանում չեն գրանցվում և դրանք` ստանալու օրվան հաջորդող երկու աշխատանքային օրվա ընթացքում քարտուղարի կողմից վերադարձվում են:

**4.** Մասնակիցը նախաորակավորման հայտով ներկայացնում է`

1) իր կողմից հաստատված նախաորակավորման ընթացակարգին մասնակցելու գրավոր դիմում` համաձայն հավելված N 1-ի,

2) իր կողմից հաստատված հայտարարություն՝ սույն հայտարարությամբ սահմանված որակավորման չափանիշի պահանջներին իր համապատասխանության մասին` համաձայն հավելված 2-ի,

3) համատեղ գործունեության պայմանագրի պատճենը, եթե մասնակիցները սույն ընթացակարգին մասնակցում են համատեղ գործունեության կարգով (կոնսորցիումով):

**5.** Եթե նախաորակավորման հայտը մասնակիցը ներկայացնում է`

1) փաստաթղթային եղանակով, ապա հայտում ներառվող բոլոր փաստաթղթերը, բացառությամբ սույն հայտարարության 14-րդ կետի 3-րդ ենթակետով նախատեսված փաստաթղթի, ներկայացվում են բնօրինակից և թվով երեք պատճեններից: Փաստաթղթերի փաթեթների վրա համապատասխանաբար գրվում են «բնօրինակ» և «պատճեն» բառերը: Բնօրինակ փաստաթղթերի փոխարեն կարող են ներկայացվել դրանց նոտարական կարգով վավերացված օրինակները.

2) էլեկտրոնային եղանակով, ներկայացվում են բնօրինակի փաստաթղթերից արտատպված (սկանավորված) տարբերակները:

**6.** Նախաորակավորման հայտերը, հայերենից բացի, կարող են ներկայացվել նաև անգլերեն կամ ռուսերեն:

**7.** Ծրարը և սույն հայտարարությամբ նախատեսված` մասնակցի կողմից կազմվող փաստաթղթերը ստորագրում է դրանք ներկայացնող անձը կամ վերջինիս լիազորված անձը (այսուհետ` գործակալ): Եթե նախաորակավորման հայտը ներկայացնում է գործակալը, ապա հայտով ներկայացվում է վերջինիս այդ լիազորությունը վերապահված լինելու մասին փաստաթուղթ: Նպատակահարմարության դեպքում մասնակիցը պահանջվող տեղեկությունները կարող է ներկայացնել սույն հայտարարությամբ առաջարկվող ձևերից տարբերվող այլ ձևերով` պահպանելով պահանջվող վավերապայմանները։

*Նշված ինֆորմացիան կարող եք գտնել նախաորակավորման ընթացակարգի մասին հայտարարության 4-րդ գլխում:*

*Հեռախոս՝ (+374) 11 800-114*

Էլ. Փոստ՝ ani.aghababyan@minfin.am

Պատվիրատու` ՀՀ ֆինանսների նախարարություն